b"\n_START_ARTICLE_\nTheresa Zabell Lucas\n_START_SECTION_\nBiografia\n_START_PARAGRAPH_\nVa n\xc3\xa9ixer el 22 de maig de 1965 a la ciutat d'Ipswich, poblaci\xc3\xb3 situada al comtat de Suffolk. De ben petita s'establ\xc3\xad a la ciutat de M\xc3\xa0laga, esdevenint membre del Real Club deportivo Mediterr\xc3\xa1neo.\n_START_SECTION_\nCarrera esportiva\n_START_PARAGRAPH_\nVa iniciar la seva carrera esportiva el 1979 a la ciutat de M\xc3\xa0laga, si b\xc3\xa9 el seu primer triomf destacat va ser el 1985 en proclamar-se campionat del m\xc3\xb3n en la classe Europa. El 1991 es proclam\xc3\xa0 campionat d'Espanya en 470, t\xc3\xadtol que repet\xc3\xad els anys 1992 i 1994. El 1992 va participar en els Jocs Ol\xc3\xadmpics d'estiu de 1992 realitzats a Barcelona, on aconsegu\xc3\xad guanyar la medalla d'or en la classe 47 al costat de Patricia Guerra, i amb la qual van esdevenir les primeres esportistes espanyoles en aconseguir una medalla d'or en uns Jocs Ol\xc3\xadmpics. Aquell mateix es proclam\xc3\xa0 campiona del m\xc3\xb3n d'aquesta classe._NEWLINE_El 1993 es proclam\xc3\xa0 campiona de la classe 470 en els Jocs del Mediterrani disputats al Llenguadoc-Rossell\xc3\xb3 (Fran\xc3\xa7a) al costat de Begonya Via-Dufresne, i el 1994 aconsegu\xc3\xad el Campionat del M\xc3\xb3n, el Campionat d'Europa aix\xc3\xad com la Copa del M\xc3\xb3n de l'especialitat. L'11 de novembre d'aquell any fou escollida millor regatista femenina mundial per la Uni\xc3\xb3 Internacional de Vela. En els Jocs Ol\xc3\xadmpics d'estiu de 1996 realitzats a Atlanta (Estats Units) aconsegu\xc3\xad repetir la medalla d'or aconseguida en la classe 470._NEWLINE_Es retir\xc3\xa0 de la competici\xc3\xb3 el 1997, si b\xc3\xa9 retorn\xc3\xa0 breument el 1998 per participar en diverses regates, aconseguint la vict\xc3\xb2ria en la Carnaval Race Regata de Portugal al costat de Sandra Az\xc3\xb3n.\n_START_SECTION_\nCarrera pol\xc3\xadtica\n_START_PARAGRAPH_\nMembre del Partit Popular, fou escollida eurodiputada al Parlament Europeu en les eleccions de 1999, c\xc3\xa0rrec que ostent\xc3\xa0 fins al 2004."